Carta de joco

Un carta de joco es un objecto rectangular in forma de lamina que pote esser usate insimul con altere de un mesme gruppo in un joco de cartas. Le cartas de joco es imprimite con un stampa identic sur un latere e con motivos distincte sur le altere latere. Pro esser facile a manear, illos ha le grandor del palma de mano e illos es generalmente facite de papiro dur, carton fin, papiro plastificate, plastico fin o de un liga de papiro e coton.

Un collection de cartas pote esser usate pro jocar un grande varietate de jocos, ille jocos pote demandar del jocator plus o minus habilitate e fortuna. Illos pote esser jocate pro ganiar moneta (per exemplo, poker e blackjack), o pro divertimento. Cartas de joco es usate alsi pro illusiones, artes visual, cartomantia e memorias de sport.

Le fronte de cata carta porta marcas que lo distingue del altere cartas in le mesme collection. Le regulas de cata joco pote determinar functiones specific pro cata carta o gruppo de cartas de accordo con su fronte. Le dorso del cartas in un mesme collection es identic, creante un scenario de informationes imperfecte. Le cartas es totalmente plan, totevia alcun collectiones pote haber relevos in braille in le cartas pro permitter que personas cec distingue le frontes.

Ben que il ha collectiones create pro uso specific in un sol joco, le collectiones de cartas describite in iste articulo es usate in plure jocos e comparti un origine commun basate in standards que esseva definite in le Egypto Mameluk. Iste typos de collection divide lor cartas in quatro colores consistente de tres cartas con figuras alteres numerate. Le colores del joco de cartas es symbolos designate in le fronte de cata carta.

 Collectiones de cartas contemporanee 
Le cartas de joco contemporanee es gruppate in tres large categorias: francese, latin e german. Le categorias se differentia basate in le gruppo de colores que cata un usa. 

Le cartas german ha un subcategoria germanoswitze assatis distincte. Excludente le Jokers e le Arcanos major, le pacchettos francese de 52 cartas preserva le quantitate de cartas del pacchetto original mameluk, durante que le latinos e germanos ha generalmente minus cartas. 

Le cartas latin ha plus communmente le formatos espaniol e italian, cuje colores es multe simile inter se. Le pacchettos de cartas latin generalmente manca le cartas numeric de major valor, durante que le germanos manca illes de minor valor.

 Cartas con colores francese 
Cordescenter|35x35pxQuadroscenter|35x35pxTrifolioscenter|35x35pxPiccas (spadas)center|35x35px 

Le cartas francese veni in un varietate de patronos e grandores. Le pacchetto de 52 cartas es le plus popular e include 13 cartas de valores differente in cata un del quatro colores. Le quatro colores es le trifolios ♣ (trèfles), quadros ♦ (carreaux), cordes ♥ (cœurs), e piccas o spadas ♠ (piques). Cata color contine tres cartas de figuras: le valet (valet), le regina o dama (dame), e le rege (roi), lor designos monstra le personage insimul con le symbolo del color; un carta as, con un sol grande symbolo del color designate; e nove cartas numerate de 2 a 10, cuje designos ha tante symbolos del color quanto es le valor del carta. 

Le cartas de figura: valet, dama e rege, in le patronos francese, son marcate con le litteras V, D e R respectivemente. Totevia le plus commun internationalmente es trovar jocos de cartas francese con patronos anglese, in cuje figuras es marcate le litteras J, Q e K (le quales vole dicer jack, queen e king, respectivemente).  

Le pacchetto de piquet manca le numeros de 2 a 6 in cata color totalisante 32 cartas. Illo es popular in le Francia, in le Paises Basse, Europa Central e Russia; e es usate pro jocar Piquet, Belote, Bezique e Skat. Le pacchettos francese de 40 cartas es commun in le nordwest de Italia; illos manca del 8 al 10, justo como le pacchettos latin. Le pacchettos de 24 cartas, que manca del 2s al 8s es alsi vendite in Austria e Bavaria pro jocar Schnapsen.

Le Tarot Nouveau de 78 cartas adde le cavallero inter le regina e le valet de cata color; e alsi le 21 arcanos major (numerate) e le Folle (non numerate).

  Cartas con colores german 
germanoswitzeRosascenter|35x35pxCampanascenter|35x35pxGlandescenter|35x35pxScudoscenter|35x35pxgermanCordescenter|35x35pxCampanascenter|35x35pxGlandescenter|35x35pxFolioscenter|35x35px 

Le collectiones de cartas german tende a haber minus cartas que le franceses, espanioles e italianos. Le quatro colores son glandes (Eichel), folios (Grün or Blatt), cordes (Herz) e campanas (Schelle). 

Le pacchetto german typic del nord ha in cata color le valores in le sequente ordine: 7, 8, 9, 10, inferior (Unter), superior (Ober), rege (König) e as (Ass), totalisante 32 cartas. Le pacchettos del sud include alsi le 6s, totalisante 36 cartas. Pacchettos curte de Schafkopf e Schnapsen, con 24 cartas, manca le 6s, 7s e 8s. Pacchetos con 40 cartas includente le 5s pote esser trovate in Tirol de Sud, Italia.

  Cartas con colores germanoswitze 
Le est del Switza germanophone (est del linea Brünig-Napf-Reuss) usa un variation del cartas german. Illo usa rosas (Rosen) in vice de cordes, e scutos (Schilten) in loco de folios. Alsi differente del cartas german, le 10 esseva substituite per un carta bandiera (Banner), representate per un bandiera con le symbolo del color. Le Unter del cartas german es appellate Under pro reflecter le dialecto local switze. Illos veni in pacchettos de 36 cartas e es usate pro jocar le joco national de Jass.

Un pacchetto minus commun de 48 cartas continente le 3s, le 4s e le 5s es usate pro jocar Kaiserspiel, un variante de Karnöffel.

 Cartas con colores latin 
italianCuppascenter|35x35pxMonetascenter|35x35pxBastonescenter|35x35pxSpadascenter|35x35pxespaniolCuppascenter|35x35pxAuroscenter|35x35pxBastonescenter|35x35pxSpadascenter|35x35px

Le cartas italian e espaniol (e alteres si classificate latin), veni in pacchettos de quatro colores: spadas (it: spade; es: espadas), cuppas (it: coppe, es: copas), monetas o auros (it: denari, es: oros), e bastones (it: bastoni, es: bastos). 

Generalmente illos ha tres cartas de figura a cata color, le nomines italian del figuras son: fante (simile al valet del cartas francese), cavallo (cavallo, que monstra vermente un cavallero), e re (rege). Similarmente, le nomines espaniol del figuras son: sota, caballo e rey, respectivemente.

Categoria:Jocos